open-index/open-wikipedia-markdown huggingface dataset:
Anuket

náhľad|Anuket
**Anuket** () alebo **Anukis** () bola pôvodne egyptská bohyňa Nílu na jeho hornom toku, v oblasti Elefantíny a priľahlej Núbie. Jej chrám sa nachádzal na ostrove Seheil. Jej meno znamená „Objímačka“, čo vystihuje rieku zdvíhajúcu sa počas záplav, ktorá „objíma“ polia. Tomu zodpovedali aj jej tituly: Živiteľka polí, Životodárna, Tá, ktorá sa vrhá vpred (ako vody potopy).

Bohovia spojený so zdrojom nílskych záplav a jeho vôd, boh Chnum a bohyňa Secet (), boli považovaný za rodičov Anuket. Dva prítoky Nílu v južnom Egypte boli považované za Anuketine ruky. Rýchly tok Nílu v tejto časti zeme viedol k tomu, že Anuket bola pripisovaná vláda nad rýchlo sa pohybujúcimi vecami – šípmi a gazelami, ktoré sa hojne vyskytovali v okolí Nílu v týchto končinách. Z tohoto dôvodu bola často Anuket zobrazovaná ako gazela, ako žena s hlavou gazely alebo s pokrývkou hlavy z pier (ktoré sa podľa egyptológov ako symbol vzťahujú k Núbii).

Na začiatku každoročných záplav sa slávil sviatok bohyne, pri ktorom ľudia hádzali do Nílu mince, zlato , šperky a ďalšie cennosti, aby vyjadrili vďačnosť za jeho životodarné vody. Počas osláv prestal platiť náboženský zákaz jedenia rybieho mäsa, ktorý jestvoval v niektorých egyptských krajoch.

## Iné projekty

Kategória:Egyptské bohyne
Kategória:Bohyne vôd, morí a riek
Hetepsechemuej

**Hetepsechemuej**, vlastým menom **Bedžau**,  alebo , bol prvý vládca 2. dynastie starovekého Egypta. Jeho meno znamená „Dve moci sú v mieri“. O jeho panovaní sa vie veľmi málo.

Je možné, že Hetepsechemuej dosiahol trón svadbou s princeznou. Nevieme s istotou povedať, či bol spríbuznený s cenejskou kráľovskou rodinou alebo nie. Nepovažuje sa za syna faraóna Kaa, ale možno bol jeho zaťom. Každopádne priniesol obete na pamiatku predošlého faraóna a veľmi pravdepodobne sa postaral o jeho pohreb. Pečate s jeho menom sa našli na vstupe do hrobky Kaa na abydoskej (Abdžu) nekropole, dnes lokalita *Umm el-Káb*.

Hetepsechemuejova hrobka bola nájdená v Sakkáre. Zachovali sa jej základy, ale nie celá stavba.

## Iné projekty

Kategória:2. dynastia Egypta
Kategória:Faraóni
Abierto Mexicano Telcel

**Abierto Mexicano Telcel** je tenisový turnaj ktorý sa koná v Acapulcu v Mexiku.

Turnaj mužov je začlenený do International Series Gold a patri do ATP Tour, začal sa hrať od roku 1993. Ženský turnaj je začlenený do WTA Tour a koná sa od roku 2001.

## Finále
### Dvojhra - Muži

### Dvojhra - Ženy

### Štvorhra - Muži

### Štvorhra - Ženy

## Externé odkazy
* Oficiálna stránka turnaja


Kategória:Tenisové turnaje v Mexiku
Kategória:ATP Tour
Kategória:WTA Tour
Nun

**Nun** môže byť:
* staroegyptské božstvo, pozri Nun (egyptské božstvo)
* v Biblii: nástupca Mojžiša, pozri Nun (Biblia)
* písmeno semitských abecied (v arabčine nazývané nún), napr.:
** vo fenickej abecede, pozri nun (feničtina)
** v hebrejskej abecede, pozri nun (hebrejčina)
* rieka v Nigérii, pozri Nun (rieka)
* jeden z vrchov himalájskeho masívu Nun Kun
Cusco

**Cusco** alebo **Cuzco** môže byť:
* mesto v Peru, pozri Cusco (mesto)
* región (staršie department) v Peru, pozri Cusco (región) 
* provincia v Peru, pozri Cusco (provincia)
* okres v Peru, pozri Cusco (okres)
* nemecká hudobná skupina, pozri Cusco (hudobná skupina)
Fernandina

**Fernandina** je ostrov vulkanického pôvodu, nachádzajúci sa v súostroví Galapágy v Pacifiku. Je to geologicky najmladší, tretí najväčší a najzápadnejšie umiestnený ostrov Galapág. Je pomenovaný podľa španielskeho kráľa Ferdinanda Aragónskeho, ktorý sponzoroval výpravy Krištofa Kolumba do Nového sveta.

Plocha ostrova je , najvyšší bod je 1&nbsp;476&nbsp;m. Celý ostrov je vlastne masívny štítový vulkán a jeho hnacou silou, rovnako ako hnacou silou vulkanizmu celého súostrovia je hotspot, nachádzajúca sa pod Galapágami. Vrchol ostrova je tvorený kalderou s rozmermi 5&nbsp;×, na severnej časti dna ktorej sa niekedy vytvára jazierko. Počas erupcie v roku 1968 došlo k poklesu kalderového dna o 350&nbsp;m.

## Iné projekty
.

## Externé odkazy
* www.volcano.si.edu - ostrov Fernandina na Global Volcanism Program  

Kategória:Galapágy
Kategória:Sopky Galapág
Kategória:Štítové vulkány
Kategória:Aktívne sopky
Ecuador (sopka)

**Ecuador** je názov neaktívnej štítovej sopky, nachádzajúcej sa na severozápadnom konci ostrova Isabela v súostroví Galapágy. Západná stena vulkánu, najmenšieho zo šestice sopiek na ostrove je deštruovaná. Sopka je taktiež jediná na ostrove, ktorej erupcie neboli priamo pozorované. Na pobreží Pacifiku sa nachádzajú dva väčšie pyroklastické kužele, dno kaldery je pokryté viacerými menšími troskovými kužeľmi a lávovým prúdom, ktorý sa rozkladá približne na polovici kalderového dna.

## Externé odkazy
* www.volcano.si.edu  - štítová sopka Ecuador na Global Volcanism Program  

Kategória:Sopky Galapág
Kategória:Štítové vulkány
Ecuador

**Ecuador** môže byť:
* španielsky a starší slovenský názov Ekvádora
* sopka na galapágskom ostrove Isabela, pozri Ecuador (sopka)
* skladba nemeckej skupiny Sash!, pozri Ecuador (Sash!)
Wolf (sopka)

**Wolf** je masívny štítový vulkán nachádzajúci sa v severnej časti ostrova Isabela, patriaceho do ekvádorského súostrovia Galapágy. Sopka je držiteľom viacerých naj: je to navyššia sopka na ostrove a zároveň aj na Galapágach (1&nbsp;710&nbsp;m), má najhlbšiu (cca 700&nbsp;m) kalderu, ktorá sa nachádza na jej vrchole. Taktiež je aj sopka s najstaršou pozorovanou erupciou v súostroví (rok 1797). Stavba sopky je odlišná od klasickej stavby štítového vulkánu. Jej svahy sú uklonené pod uhlom až 35&nbsp;°, čo už skôr naznačuje stratovulkanickú stavbu. Taktiež zloženie láv je mierne odlišné od zloženia iných galapágskych sopiek.

Na západnej strane kaldery sa nachádza masívna plošina, z väčšej časti pokrytá lávami z poslednej erupcie v roku 1982. Na severozápadnej a juhovýchodnej strane tela vulkánu sa nachádzajú radiálne usporiadané trhlinové zóny a na východnom okraji kaldery sa nachádza reťaz menších troskových kužeľov.

## Externé odkazy
* www.volcano.si.edu  - štítová sopka Wolf na Global Volcanism Program  

Kategória:Sopky Galapág
Kategória:Štítové vulkány
Adrien Brody

**Adrien Nicholas Brody** (* 14. apríl 1973, Queens, New York) je americký herec, ktorý v roku 2002 získal Oscara za hlavnú úlohu ako najmladší herec v dejinách za film *[[Pianista (film)|Pianista]] a v roku [[2025]] za hlavnú úlohu vo filme [[Brutalista]].*

## Vybraná filmografia
*Príbehy z New Yorku (1989)
*Kráľ hory (1993)
*Anjeli (1994)
*Strela (1996)
*Solo (1996)
*Reštaurácia (1998)
*Tenká červená čiara (1998)
*Bez dychu (1999)
*Krvavé leto (1999)
*Nespútaná voľnosť (1999)
*Harrisonove kvety (2000)
*Aféra s náhrdelníkom (2001)
*Pianista (2002)
*Spievajúci detektív (2003)
*Osada (2004)
*Zvieracia kazajka (2005)
*King Kong (2005)
*Hollywoodland (2006)
*Cadillac records (2008)
*Splice (2009)
*Predátori (2010)

## Iné projekty

## Externé odkazy
*Filmografia Adriena Brodyho 
*Neoficiálna stránka Adriena Brodyho 

Kategória:Filmoví herci USA
Kategória:Rozprávači audiokníh
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia Césara za najlepšieho herca v hlavnej úlohe
Kategória:Osobnosti z Queens
Kategória:Absolventi American Academy of Dramatic Arts
Pán a pani Smithovci

***Pán a pani Smithovci*** (v origináli *Mr. & Mrs. Smith*) je akčná komédia z roku 2005, režírovaná Dougom Limanom a napísaná Simonom Kinbergom.

Kategória:Akčné filmové komédie USA
Kategória:Filmy z 2005
Kategória:Filmy podľa názvu
Nun (egyptské božstvo)

**Nun** () je v egyptskej mytológii bohyňa prvotných kozmických vôd, z ktorých vystúpil najvyšší boh-stvoriteľ podľa onskej kozmogónie. Podľa teológie mesta Chmúnev bol princíp Nun jedným z ôsmich pôvodných živlov (Ogdoady), z ktorých vznikol vesmír. Jej meno doslova znamená „hlbina“.

Hoci v mnohých verziach onského mýtu vystupuje Nun ako bohyňa, podľa chmúnevských kňazov bol Nun mužského rodu a jeho partnerkou bola **Naunet** (feminínum od tvaru Nun). Tak ako v prípade všetkých ogdoadických božstiev bol Nun zobrazovaný ako žaba alebo muž s hlavou žabou a Naunet ako had alebo žena s hlavou hada.

Zriedkavejšie sa Nun v umení objavuje ako bradatý muž s modro-zelenou pokožkou predstavujúcou vodu. Podobne ako ďalšie božstvá Osmice, ani Nun nemal vlastné chrámy, ale niekedy bol stotožňovaný s posvätnou nádržou v chráme alebo, ako napríklad v Abyde, s podzemným prameňom. Nun býva zobrazovaný/zobrazovaná s vztýčenými rukami, ktorými drží slnečnú bárku boha Ré. 

Egypťania si predstavovali, že vody Nun obklopujú Zem, ktorá v nich pláva priestorom. Jednou z obáv, ktorú spájali s víťazstvom chaosu vo vesmíre, bola, aby sa hrádze Nun, ktoré jeho vody držali nad nebesiami, nepretrhli a nezničili svet.

Kategória:Egyptskí bohovia
Kategória:Egyptské bohyne
Kenko

**Kenko**, **Quenco** alebo **Qenko** (po kečuánsky **Q'inqu**) je súhrnné označenie pre Kenko Grande a Kenko Chico, dve susedné archeologické lokality v Peru umiestnené na susediacich kopcoch 6 km od Cusca vo Valle Sagrado de los Incas. 

Kenko Grande je vápencová skala veľkosti jaskyne, ktorú Inkovia pretvorili na chrám. Do vrcholu skaly sú vytesané rôzne predmety a symboly, ako napríklad puma, kondor, lama, model domu a taktiež kľukaté sľučky. Pod skalou sú vyhĺbené tunely, vedúce do jaskyne s vytesanými oltármi. Tu pravdepodobne kňazi vykonávali obete (v okolí bolo nájdené veľké množsto kostrových zvyškov zvierat, žiadne ľudské kosti nájdené neboli).

Kategória:Archeologické lokality v Peru
Kategória:Inkská ríša
Tambo Machay

[náhľad|Tambo Machay v [Cusco (mesto)|Cuscu]]
**Tambo Machay** (po kečuánsky **Tampumach'ay**) boli inkské kúpele. Ide o veľmi dobre zachovanú kamennú stenu s výklenkami – nikami a schodmi, celú zapustenú do svahu kopca, z ktorej vytekajú tri pramene. Tie sú ďalej odvádzané kamennými korytami. Pravdepodobne sa tu vykonávali rituálne kúpele, ktoré boli možno spojené s vodným kultom (Inkovia totižto uctievali vodu ako jeden zo základných prvkov života). Kúpele v sebe skrývajú jednu technickú záhadu, svah kopca totižto nie je tak strmý, aby mohol poskytovať také množstvo vody, ako zo zeme vyteká. Predpokladá sa, že voda priteká podzemnými kanálmi z protiľahlého kopca čo je ďalším dôkazom vysokej úrovne inkského staviteľstva.

Kategória:Archeologické lokality v Peru
Kategória:Inkská ríša
Kategória:Dejiny Peru
Kategória:Stavby v Peru
Nových sedem divov sveta

[thumb|[Chichen Itza]]
[thumb|[Kristus Spasiteľ (Rio de Janeiro)|Kristus Spasiteľ]]
[thumb|[Veľký čínsky múr]]
[thumb|[Machu Picchu]]
[thumb|[Petra (Jordánsko)|Petra]]
[thumb|[Koloseum]]
[thumb|[Tádž Mahal]]

**Nových sedem divov sveta** je zoznam 7 objektov, ktoré sú súčasným ekvivalentom siedmich divov starovekého sveta. Je výsledkom celosvetového hlasovania zorganizovaného švajčiarskou spoločnosťou *New Open World Corporation*. Hlasovať sa mohlo cez internet a telefón a bolo možné hlasy kupovať. 

Zoznam bol vyhlásený 7. júla 2007 v portugalskom Lisabone.

## Chichen Itza

Chichen Itza je starobylé sídlo mayskej civilizácie v Yucatáne, v Mexiku .

## Kristus Spasiteľ

Kristus Spasiteľ je socha Ježiša Krista v Rio de Janeiro, v Brazílii .

## Veľký čínsky múr

Veľký čínsky múr je starý systém opevnenia, ktorý sa ťahá naprieč severnou Čínou .

## Machu Picchu

Machu Picchu je stratené mesto Inkov v oblasti Cusco v Peru .

## Petra

Petra je skalné mesto a archeologická lokalita v Jordánsku .

## Koloseum

Koloseum sú ruiny veľkého amfiteátra v strede Ríma v Taliansku .

## Tádž Mahal

Tádž Mahal je mauzóleum pri Agre v indickom  štáte Uttar Pradeš. Súčasť svetového dedičstva UNESCO.

## Pozri aj
* Sedem divov starovekého sveta

## Externé odkazy

* http://www.new7wonders.com/

Kategória:Sedem divov sveta
Ronald Agenor

**Ronald Agenor** (* 13. november 1964, Rabat, Maroko) je bývalý haitský profesionálny tenista. Počas svojej kariéry vyhral 3 turnaje ATP v dvojhre. Jeho otec Frederic Agenor  bol haitský diplomat a politik.

## Finálové účasti na turnajoch ATP (10)

### Dvojhra - výhry (3)

### Dvojhra - prehry (5)

### Štvorhra - prehry (2)

## Externé odkazy

Kategória:Haitskí tenisti
Kategória:Tenisti USA
Kategória:Naturalizované osobnosti USA
Kategória:Osobnosti z Rabatu
Ollantaytambo

náhľad|Terasy v Ollantaytambo
**Ollantaytambo** (po kečuánsky **Ullantaytampu** alebo (systém AMLQ) **Ollantaytanpu**) je sídlo v Peru asi 70 km od Cusca pri začiatku Valle Sagrado de los Incas. Je to jediné dodnes obývané inkské mesto.

Je to dominanta Urubambskej plošiny v úrodnom údolí naplavenín rieky Urubamby. Predpokladá sa, že to bolo jedno zo strategických miest, odkiaľ bolo možné kontrolovať dopravu na najdôležitejších cestách v ríši. Žilo tu asi 10 000 ľudí, bolo jedným zo sídiel Inku a bolo tiež administratívnym centrom. Na sedemnástich terasách sa pestovali kvety pre dekoratívne účely. Nachádza sa tu veľké množstvo nedokončených stavieb, medzi najvýznamnejšie z nich patrí Chrám Slnka. Z chrámu ostal kamenný múr, ktorý tvorí šesť monolitov vysokých 4 metre. Kamene na stavbu sa dopravovali z lomu na druhom brehu rieky. V tesnej blízkosti Ollantaytambo sa nachádzajú ďalšie inkské pamiatky ako je pevnosť Intihuatana, ktorá slúžila na pozorovanie Slnka, Princeznine kúpele a fontána.

Kategória:Archeologické lokality v Peru
Kategória:Inkská ríša
Kategória:Sídla v Peru
Kategória:Stavby v Peru
Písac

náhľad|Písac
**Písac** () je sídlo v Peru 33 km od Cusca, ako aj názov priľahlých zvyškov inkského hradu (tzv. Strážne mesto Inkov).

Písac sa považuje za jednu z najlepších ukážok inkskej architektúry, sú tu zachované zvyšky pôvodného hradu, postaveného z dokonale spojených kamenných kvádrov. Rozloha hradu zodpovedá veľkosti samotného Cusca. Je postavený vo výške 3 300 m n. m., nachádza sa tu veľké množstvo terás, ktoré sa využívali na poľnohospodárske účely. Stupňovité terasy sa tiahnu stovky metrov, pestovala sa tu najlepšia kukurica z celej ríše, bola určená predovšetkým pre šľachtu. Celé údolie patrilo inkovi a kráľovskému rodu. Rovnako ako v iných strediskách je tu veľké množstvo budov, ktoré slúžili tak na administratívne, ako aj na vojenské účely. Jednou z najvýznamnejších zrúcaním Písacu je pevnosť Intihuatana, ktorá bola zasvätená kultu Slnka.

## Iné projekty

Kategória:Archeologické lokality v Peru
Kategória:Inkská ríša
Kategória:Sídla v Peru
Enrique Maier

**Enrique Maier** (* 31. december 1910, Barcelona, Španielsko – † 22. august 1981, Madrid) bol španielsky tenista. Medzi jeho najväčšie úspechy v tenise patria víťazstvo v zmiešanej štvorhre na Wimbledone 1932 a víťazstvo na U.S. Championships 1935 (US Open) v zmiešanej štvorhre.

Jeho rodičia boli obaja nemeckého pôvodu. Už od štrnástich rokov získaval tituly v dvojhre aj v štvorhre v rodnom Španielsku, ale napr. aj vo Švajčiarsku. V roku 1929 debutoval v daviscupovej reprezentácii Španielska. Od roku 1929 do roku 1935 bol majstrom Španielska v dvojhre.

V daviscupovej reprezentácii odohral celkovo 26 zápasov, z toho 17 v dvojhre (7 výhier, 10 prehier) a 9 v štvorhre (6 výhier, 3 prehry).

Po občianskej vojne v Španielsku už nehral tenis tak aktívne, hoci ešte získal titul v štvorhre na majstrovstvách krajiny v roku 1944.

## Externé odkazy

## Zdroj
* 

Kategória:Španielski tenisti
Kategória:Osobnosti z Barcelony
Valle Sagrado de los Incas

300px|thumb|Valle Sagrado de los Incas.
**Valle Sagrado de los Incas** (doslova „posvätné údolie Inkov“) je sústava udolí v Peru, medzi sídlami Písac a Ollantaytambo niekoľko kilometrov od Cusca.

Hlavnú časť tvorí stredný tok rieky Urubamby. Na brehoch Urubamby (nazývanej aj Vilcanota, čo je starý inkský názov pre posvätnú rieku) sa tiahnu desiatky kilometrov hradby inkských miest. V tejto oblasti s výnimočne priaznivými klimatickými podmienkami, hlavne na pestovanie kukurice, si Inkovia vybudovali veľký počet pevností na ochranu územia pred vpádmi nepriateľských kmeňov.

## Iné projekty

## Zdroj
* 

Kategória:Inkská ríša
Kategória:Geografia Peru
Japan Open Tennis Championships

**Japan Open Tennis Championships** je profesionálny tenisový turnaj, ktorý sa koná v Tokiu v Japonsku. Turnaj sa hrá na tvrdom povrchu.

Ženský turnaj sa začal hrať roku 1973, mužský o rok neskôr. Z tenistiek si najviac titulov odniesla Kimiko Dateová, vyhrala štyrikrát a to v rokoch: 1992, 1993, 1994, 1996. U mužov získal najviac titulov Stefan Edberg (1997, 1989-1991)

## Finále
### Dvojhra - Muži

### Dvojhra - Ženy

### Štvorhra - Ženy

V roku 1973 štvorhra na turnaji nebola dokončená.

## Externé odkazy
* Oficiálna stránka turnaja

Kategória:Tenisové turnaje v Japonsku
Bjelovarsko-bilogorská župa

**Bjelovarsko-bilogorská župa** () je jedna z chorvátskych žúp. Jej hlavným mestom je Bjelovar.

## Charakter župy
Župa sa rozkladá neďaleko chorvátskeho hlavného mestaZáhreb. Jej územie je pomerne nížinné, len na severe a na východe sa mierne zdvíha až do výšky 500 m. Jej stredom preteká malá rieka Česma. Názov oblasti pochádza od názvu hlavného mesta a od názvu miestnej pahorkatiny, tiahnucej sa rovnobežne s riekou Dráva. Celá oblasť má veľmi dobré železničné spojenie; trate vedú z Bjelovaru a ďalších miest priamo do Záhrebu.

## Významné mestá
* Bjelovar (hlavné mesto)
* Čazma
* Garešnica
* Grubišno Polje
* Daruvar

## Iné projekty


Kategória:Župy v Chorvátsku
Kategória:Slavónsko
Brodsko-posávska župa

**Brodsko-posávska župa** () je jedna z chorvátskych žúp. Leží v chorvátskej časti Slavónie, a jej hlavným mestom je Slavonski Brod.

## Charakter župy
Župa hraničí s Bosnou a Hercegovinou, jej entitou Republikou srbskou, v Chorvátsku potom zo župami Sisacko-moslavinskou, Osijecko-baranjskou, Požecko-slavónskou a Vukovarsko-sriemskou. Svoj názov získala ako podľa hlavného mesta, Slavonského Brodu, tak podľa rieky Sávy, ktorá tvorí jej južnú hranicu a zároveň aj štátnu hranicu medzi Chorvátskom a Bosnou a Hercegovinou. Jej územie je nížinné, okolo Sávy sa nachádzajú tiež lužné lesy, pri severnej hranici je malá pahorkatina, dosahujúca výšku najviac 500 m. Obyvatelia sú Chorváti, pred občianskou vojnou a rozpadom Juhoslávie tu ale žili aj Srbi; vďaka nim tu tak zostalo stále množstvo opustených domov. Infraštruktúra oblasti je stále ešte poničená z čias ozbrojených stretov, napriek tomu vďaka medzinárodnej pomoci sa situácia v mnohom zlepšila. Rovnobežne s riekou Sáva, mestom Slavonski Brod prechádza dialnica z Belehradu do Záhrebu a rovnakým smerom vedie aj železničná trať.

## Významné mestá
* Slavonski Brod (hlavné mesto) 
* Nova Gradiška

## Iné projekty


Kategória:Župy v Chorvátsku
Kategória:Slavónsko
Kyvadlo

náhľad|Animácia kyvadla
[náhľad|[Foucaultovo kyvadlo]]
[náhľad|Praktické využitie vo forme [metronómu]]
**Kyvadlo** (pendulum) je teleso, voľne otočné okolo pevnej vodorovnej osi, neprechádzajúcej jeho ťažiskom. Ak je také teleso vychýlené z rovnovážnej polohy, koná húpavý pohyb. Pri ňom sa striedavo mení potenciálna energia kyvadla na kinetickú energiu kyvadla a naopak.

## Iné projekty
Dubrovnícko-neretvianska župa

**Dubrovnícko-neretvianska župa** () je jedna z chorvátskych žúp. Jej hlavné mesto je Dubrovník. 

## Charakter župy
Župa sa nachádza v najjužnejšej časti chorvátskej Dalmácie, okolie miest Dubrovnik a Ploče, polostrov Pelješac, ostrovy Korčula, Mljet a Lastovo. Župa zaberá hlavne pobrežie Jadranského mora. Hraničí s Bosnou a Hercegovinou; ktorá ju vďaka svojmu koridoru k moru pri meste Neum tak rozdeľuje na dve časti. 

Územie je okrem ústia rieky Neretvy prevažne hornaté, nevhodné pre poľnohospodárstvo a práve v delte rieky je úrodná, veľmi poľnohospodársky využívaná oblasť. Väčšinu príjmov má župa z turistiky, keďže Dubrovnik a ostrov Korčula sú veľmi známe a navštevované miesta.

## Významné mestá
* Dubrovník (hlavné mesto)
* Korčula
* Metković
* Opuzen
* Ploče

## Iné projekty


Kategória:Župy v Chorvátsku
Coricancha

náhľad|Coricancha - chrám.
náhľad|Coricancha, pohľad od rieky.

**Coricancha** (z ), pôvodne veľký chrám Slnka, bol najvýznamnejší chrám Inkov plný zlata. Chrámové steny boli pokryté sedemsto kusmi zlatých dosiek. Na dvore bola tráva, kvety a kukurica celé z čistého zlata, zo zlata boli aj vtáky a pasúce sa lamy, zlaté slnko žiarilo nad zlatými postavami žien a detí. Na opačnej strane tohto Slnka boli uložené múmie bývalých inkských kráľov zachované na toľko, až sa zdalo, že sú živé. Sedeli na zlatých trónoch a hľadeli priamo na návštevníka. Podľa legendy tieto telá Indiáni ukryli spolu s ďalšími pokladmi vysoko v horách a doposiaľ neboli nájdené. Uprostred Coricanchy sa na nádvorí pod šírym nebom nachádzalo symbolické pole osiate symbolickou "kukuricou" vyrobenou z rýdzeho zlata. Uprostred tohto poľa bola umiestnená osemhranná truhlica, ktorá bola svojho času pokrytá 55 kg zlata a ktorá označovala miesto známe ako Qusqu Qara Rumi (Obnažený pupočný kameň), kde podľa mýtov deti Slnka vtĺkli do zeme celý Virakočov prút.

Keď španielski dobyvatelia dobyli Cusco, Coricanchu prestavali na kostol Santo Domingo, väčšinu inkských múrov však nechali nedotknutú.

## Iné projekty

Kategória:Inkská ríša
Kategória:Dejiny Peru
Kategória:Archeologické lokality v Peru
Kategória:Stavby v Peru
Manufaktura

náhľad|vpravo|Námestie
náhľad|vpravo|Interiér galérie
**Manufaktura** je obchodné, rekreačné a kultúrne centrum v Lodži, ktoré vzniklo čiastočnou rekonštrukciou starej textilnej továrne. Patrí medzi najväčšie centrá svojho druhu v Európe. Otvorené bolo 17. mája 2006 a zaberá plochu 27 ha.

## Ocenenia

* sdadasda
*24. septembra 2010 – *Manufaktura* obdržala v 8. ročníku ocenenia Zlatý certifikát za najlepší turistický produkt roka 2010, ktorý udeľuje Poľská turistická organizácia.

## Referencie

## Iné projekty

## Externé odkazy
* Oficiálna stránka/

Kategória:Lodž
Hlboký potok (prítok Váhu)

**Hlboký potok** je potok na hornom Liptove, vo východnej časti okresu Liptovský Mikuláš. Je to pravostranný prítok Váhu, meria 4 km a je tokom III. rádu. 

## Prameň
Tečie vo východnej časti Liptovskej kotliny, v geomorfologickej časti Hybianska pahorkatina, pramení severoseverozápadne od obce Hybe v lokalite Vyšné Brezie, v nadmorskej výške približne 770 m n. m. 

## Opis toku
Od prameňa tečie juhozápadným smerom, podteká diaľnicu D1 a preteká lokalitou Belinec. Následne priberá pravostranný prítok (685,4 m n. m.) z oblasti Pod hájom a pokračuje juhojuhozápadným smerom. Napokon sa esovito stáča, k ústiu tečie severojužným smerom a v blízkosti motorestu Liptovská koliba podteká cestu I. triedy č. 18. Východne od mesta Liptovský Hrádok, medzi osadami Hlboké a Maša, ústi v nadmorskej výške cca 658 m n. m. do Váhu.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Studnička (prítok Dovalovca)

**Studnička** je potok na hornom Liptove, vo východnej časti okresu Liptovský Mikuláš. Je to ľavostranný prítok Dovalovca, meria 2,7 km a je tokom V. rádu.

Tečie vo východnej časti Liptovskej kotliny, v geomorfologickej časti Hybianska pahorkatina, pramení východne od obce Liptovská Kokava a východne od Brezín (828,0 m n. m.), v lokalite Bliesy v nadmorskej výške približne 820 m n. m. Od prameňa tečie najprv juhozápadným smerom, v lokalite Nad Peňažným sa stáča viac na západojuhozápad a koryto sa viackrát vlní. Severne od lokality Breziny sa napokon stáča k ústiu na západoseverozápad a južne od obce Liptovská Kokava sa v nadmorskej výške cca 735,5 m n. m. vlieva do Dovalovca. Nepriberá žiadne prítoky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Deň nezávislosti (film)

***Deň nezávislosti*** je americký dobrodružný sci-fi film, ocenený Oscarom za vizuálne efekty v roku 1996. Hlavný dej filmu je o pokuse mimozemšťanov o nadvládu na Zemi a zdôrazňuje niektoré scény, kde sa ničia niektoré pamätihodnosti: Biely dom, Empire State Building, opera v Sydney, Socha slobody a  U.S. Bank Tower. Film je známy hlavne pre na svoju dobu veľmi prepracované grafické efekty či pre bláznivú myšlienku zničiť nepriateľskú vesmírnu loď počítačovým vírusom.

Vo filme účinkujú Jeff Goldblum, Will Smith, Bill Pullman, Margaret Colin, Vivica A. Fox, Judd Hirsch, Mary McDonnell, Robert Loggia a Randy Quaid.

Kategória:Filmy režírované Rolandom Emmerichom
Kategória:Dobrodružné filmy USA
Kategória:Sci-fi filmy USA
Kategória:Filmy z 1996
Kategória:Držitelia Oscara za vizuálne efekty
Kategória:Filmy o mimozemskom živote
Kategória:Filmy podľa názvu
FC Girondins de Bordeaux

**FC Girondins de Bordeaux** je francúzsky futbalový klub so sídlom v meste Bordeaux. Girordins vyhral francúzsku ligu 6-krát, posledný titul získal v roku 2009.

V sezóne 1995/96 sa klub prebojoval do finále Pohára UEFA. V sezóne 1984/85 sa prebojoval do semifinále Európskeho pohára majstrov. V sezóne 1985/86 sa prebojoval do semifinále Pohára víťazov pohárov.

V lete 2024 vyhlásil klub bankrot a stratil štatút profesionálneho klubu.

Za klub hrali hráči ako Jean Tigana, Alain Giresse, Zinedine Zidane, Bixente Lizarazu, Christophe Dugarry, Bernard Lacombe, Patrick Battiston.

O tri tituly majstra Francúzska, ktoré klub získal v 80. rokoch 20. storočia, sa zaslúžil tréner Aimé Jacquet. 

## Úspechy
* **[[Ligue 1]]**
** **Víťazi (6):** 1949/50, 1983/84, 1984/85, 1986/87, 1998/99, 2008/09
* **[[Ligue 2]]**
** **Víťazi (1):** 1991/92
* **[[Coupe de France|Francúzsky pohár]]**
** **Víťazi (3):** 1940/41, 1985/86, 1986/87
* **[[Coupe de la Ligue|Ligový pohár]]**
** **Víťazi (3):** 2001/02, 2006/07, 2008/09
* **[[Pohár Intertoto]]**
** **Víťazi (1):** 1995/1996

## Referencie

## Iné projekty

## Externé odkazy
* Oficiálna stránka klubu 
* Klubová televízia


Kategória:Francúzske futbalové kluby
Kategória:Futbalové kluby založené v 1881
Studnička

**Studnička** môže byť:

* miesto, kde vyviera voda, prameň, pozri Prameň (voda)
* potok na Liptove, pozri Studnička (prítok Dovalovca)
* potok v Turci, pozri Studnička (prítok Motnikerovho potoka)
Ludárov potok

**Ludárov potok** je potok v hornom Liptove, v južnej časti okresu Liptovský Mikuláš. Je to ľavostranný prítok Štiavnice, meria 4,7 km a je tokom IV. rádu. Tečie územím NAPANT-u, na hornom toku územím NPR Ďumbier.

## Prameň
Pramení v Nízkych Tatrách, kde preteká podcelkom Ďumbierske Tatry, časťou Ďumbier a pramení na severovýchodnom svahu vrchu Ďumbiera (2 043,4 m n. m.) v nadmorskej výške približne 1 590 m n. m. 

## Opis toku
Od prameňa tečie na sever, esovito sa stáča, ďalej pokračuje severovýchodným smerom, sprava priberá prítok z Matúšovských holí a zľava krátky prítok (1 341,8 m n. m.) z východojuhovýchodného svahu Ludárovej hole (1 731,6 m n. m.). Následne vytvára Ludárovu dolinu, v jej dolnej časti sa esovito stáča, ďalej tečie na sever a na začiatku Jánskej doliny, juhovýchodne od horárne Pred Bystrou, sa v nadmorskej výške cca 890 m n. m. vlieva do Štiavnice.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v okrese Liptovský Mikuláš
Istrijská župa

**Istrijská župa** () je najzápadnejšia chorvátska župa. Zaberá Istrijský polostrov, podľa ktorého je tiež  pomenovaná. Hlavným mestom je Pazin.

## Charakter župy
Územie Istrijskej župy je ohraničené z dvoch svetových strán Jadranským morom, na severe hraničí zo Slovinskom a na východe zo župou Prímorsko-gorskokotarskou. Vnútrozemie je mierne kopcovité, okolie pobrežia je ale rovinaté. Najvyššie kopce na celej Istrii vôbec je pohorie Čićarija, na východnej hranici župy. K Istrijskej župe nepatria žiadne väčšie ostrovy. Cestná sieť je pomerne dobrá, stavia sa dialnica do Puly. Železničná trať je tu len jedna, spája Pulu s Pazinom a Slovinskom – Istria tak nie je s Chorvátskom železnicou vôbec prepojená.

## Významné mestá
* Pazin (hlavné)
* Pula (najväčšie)
* Labin
* Poreč
* Buje
* Umag
* Rabac
* Rovinj

## Iné projekty


Kategória:Župy v Chorvátsku
Abydos

**Abydos** môže byť:
* staroegyptské mesto, pozri Abydos (Egypt)
* starogrécke mesto v Malej Ázii, pozri Abydos (staroveké Grécko)
* thema Byzantskej ríše, pozri Abydos (thema)
* fiktívna planéta v seriáli Stargate, pozri Abydos (Stargate)
* sólový hudobný projekt z roku 2004 Andyho Kuntza, člena Vanden Plas, a príslušný album, pozri Abydos (Kuntz) a Abydos (album)

## Pozri aj
* Abydos Designer
* Abidos
Karlovecká župa

**Karlovecká župa** () je jedna z chorvátskych žup. Jej hlavným mestom je Karlovec (chorv. Karlovac) a župa má rozlohu 3 625 km².

## Charakter župy
Karlovecká župa leží južne od Záhrebu, v nížine, ktorú vytvorila rieka Kupa. Sever je nížinný, juh hornatý. Okrem Kupy tu tečie ešte množstvo menších riek, ktoré sa stiekajú v Karloveci, hlavnom meste oblasti. Žije tu 141 000 ľudí, z ktorých je 85 % Chorvátov a 11 % Srbov. Pre Chorvátsko má táto oblasť najväčší význam v doprave, vzhľadom na to, že spája Záhreb s pobrežím Jadranu. Preto cez oblasť vedie aj železnica a nedávno otvorená diaľnica zo Záhrebu do Splitu.

## Významné mestá
* Karlovec (hlavné mesto)
* Ozalj
* Druga Resa
* Ogulin (železničný uzol)
* Slunj

## Iné projekty

Kategória:Župy v Chorvátsku
Stanišovský potok

**Stanišovský potok** je potok v hornom Liptove, v južnej časti okresu Liptovský Mikuláš. Je to pravostranný prítok Štiavnice, meria 2,3 km a je tokom IV. rádu. Tečie na území NPR Jánska dolina v rámci NAPANT-u.

## Prameň
Pramení v Nízkych Tatrách, kde tečie v podcelku Ďumbierske Tatry v časti Demänovské vrchy. Pramení na severnom svahu vrchu Slemä (1 513,7 m n. m.) v nadmorskej výške približne 1 090 m n. m. 

## Opis toku
Od prameňa tečie sprvu severozápadným smerom cez Stanišovskú dolinu, pod Stanišovským sedlom sa potom stáča západoseverozápadným smerom. Na dolnom toku preteká krasovou oblasťou a prechodne sa stráca v podzemí. Južne od obce Liptovský Ján, v strednej časti Jánskej doliny, sa v nadmorskej výške cca 725 m n. m. vlieva do Štiavnice. V oblasti ústia na pravom brehu sa nachádza puklinovo-riečna Stanišovská jaskyňa.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v okrese Liptovský Mikuláš
Koprivnicko-križevatská župa

**Koprivnicko-križevatská župa** () je jedna z chorvátskych žúp. Leží na severe územia a jej hlavným mestom je Koprivnica.

## Charakter župy
Na severe župa hraničí s Maďarskom; prirodzenou hranicou je tu rieka Dráva, na západe s Medzimurskou a s Varaždínskou župou, na juhu so Záhrebskou župou, na východě potom s Bjelovarsko-bilogorskou a Viroviticko-podrávskou župou. Jej územie je rovinaté, v polovici ho delí pohorie Bilo Gora. Juh župy patrí do povodia rieky Sávy (preteká tadiaľ rieka Česma), sever potom do povodia Drávy. Župa má kvalitnú cestnú a železničnú sieť. Veľmi významná je tu ťažba ropy a zemného plynu.

## Významné mestá
* Koprivnica (hlavné)
* Križevci 
* Đurđevac

## Iné projekty

Kategória:Župy v Chorvátsku
Kostol svätého Michala archanjela (Čunovo)

**Kostol svätého Michala archanjela** v Čunove, národná kultúrna pamiatka, je datovaný do druhej polovice 18. storočia a je charakterizovaný ako neskorobaroková stavba s barokovým a klasicistickým mobiliárom .

Objekt prešiel v poslednom období viacerými úpravami, ktoré sa dotkli tak jeho exteriéru, ako aj interiéru. Ani pri jednom zo stavebných zásahov však nebol vykonaný architektonicko-historický výskum, ktorý by bližšie vyhodnotil jeho stavebný vývoj a rovnako nedošlo ani k hlbšiemu zhodnoteniu mobiliára, ktorý počas úprav stratil svoje pôvodné hodnoty. Aspoň k čiastočnému rozšíreniu poznatkov o objekte došlo až v súvislosti s prácami na pamiatke v roku 2006.

Na základe vyhodnotenia nálezových situácii a sond z roku 2006 je potrebné korigovať doterajšie názory na dobu vzniku kostola sv. Michala. Podľa štruktúry murív a ich spojív je zrejmé, že objekt nebol postavený v jednej, ale v minimálne dvoch stavebných etapách.

Z prvej stavebnej etapy sa zachovali kamenné múry, ktoré tvorili severný a južný obvodový múr svätyne. Že tieto múry skutočne aj pôvodne vyčleňovali svätyňu, svedčia nálezy dvoch ník na severnej aj južnej stene, ktoré boli navyše zdobené maľbou po ich obvode a ktoré sa s najväčšou pravdepodobnosťou využívali ako pastoforium a nika na odkladanie liturgických predmetov. Okrem týchto múrov sa svojou skladbou k nim blíži aj časť západného múru lode, v mieste nasadenia veže, ktorý môže byť tiež pozostatkom staršej stavby. Skladba murív je kombináciou kamenného kvádrového muriva s lomovým kameňom a tehlami.

Druhú stavebnú etapu predstavuje v tehle postavená loď a pravdepodobne aj veža objektu, segmentový záver svätyne a všetky klenby. Do rovnakej fázy je potrebné zaradiť aj sakristiu a dnešnú spovednú miestnosť, napojenú na svätyňu z juhu. V tehlovom murive sa nachádzajú rovnaké kvádre, aké boli použité pri výstavbe prvotných múrov svätyne a ktoré boli opätovne použité po rozobratí rozhodujúcich častí staršieho kostola.

Datovacie prvky stavebnej etapy sa obmedzujú na niky bez výraznejšieho slohového zaradenia a z tohto dôvodu je možné vychádzať pri datovaní iba spätným postupom a odvinúť sa od barokovej prestavby v druhej polovici 18. storočia. Podľa neveľkého počtu náterov na prvotných múroch i zhodnotenia zlomkov farebnej výzdoby je možné zaradiť prvú stavebnú etapu do obdobia renesancie – do prvej polovice 17., nanajvýš druhej polovice 16. storočia, nadväzne na príchod chorvátskych prisťahovalcov. Výstavbu prvého kostola je možné radiť do obdobia výstavby neďalekého rusovského kostola sv. Víta a to aj na základe podobnej stavebnej technológie.

## Referencie

## Iné projekty

## Zdroj
* 

Kategória:Čunovo
Michal
Bratislava Čunovo
Michal
Charles Francis Richter

**Charles Francis Richter** (* 26. apríl 1900, Overpeck, Ohio, USA – † 30. september 1985, Pasadena, Kalifornia, USA) bol americký seizmológ a fyzik. 

Charles Richter je známy ako tvorca Richterovej stupnice, ktorá, do vynájdenia chvíľkovej stupnice magnitúdy v 1979, vyčísľovala veľkosť zemetrasenia. Po prvýkrát ju použil v roku 1935 v spolupráci s Benom Gutenbergom; obidvaja pracovali v Kalifornskom inštitúte technológie. Výrok "grafy v logaritmickej mierke sú nástrojom diabla" sa pripisuje Richterovi.

Bol taktiež nudista, jeho manželka s tým však nesúhlasila, takže sa s ním rozviedla a presťahovala sa do Francúzska.

Kategória:Seizmológovia USA
Kategória:Fyzici USA
Kategória:Osobnosti z Ohia
Krapinsko-zagorská župa

**Krapinsko-zagorská župa** () je jedna z chorvátskych žúp. Patrí k tým menším, leží na severe krajiny a jej hlavným mestom je Krapina

## Charakter župy
Župa hraničí na juhu s hlavným mestom Záhrebom a Záhrebskou župou, na západe zo Slovinskom a na východe s Varaždínskou župou. Jej územie je mierne pahorkaté, pretekajú ním menšie rieky, ktoré sú prítoky Sávy. Je to poľnohospodársky kraj, označovaný za najidylickejší v celej krajine. Hlavnou súčasťou už zmieňovaného poľnohospodárstva je vinárstvo. Z historického hľadiska spadá celá oblasť do regiónu *Hrvatsko Zagorje* (doslova: Chorvátske Záhorie). Za uhorskej nadvlády to bola pohraničná oblasť a vzniklo tu tak množstvo hradov.

## Významné mestá
* Krapina (hlavné mesto)
* Donja Stubica
* Klanjec
* Oroslavlje
* Pregrada
* Zabok
* Zlatar

## Iné projekty

Kategória:Župy v Chorvátsku
Chnum

thumb|Chnum

**Chnum** alebo **Chnemu** alebu **Knum** je jedným z najstarších bohov starovekého Egypta, pôvodne boh zdroja nílskych vôd. Pretože záplavy prinášali každý rok nánosy bahna a hliny a pretože jeho stúpanie bolo vnímané ako zdroj života, Chnum bol pokladaný za stvoriteľa ľudí, ktorých vytvoril z hliny na hrnčiarskom kruhu a vkladal do lona ich matky. Podľa neskoršej tradície dokonca vytvaroval týmto spôsobom ostatných bohov. Jeho tituly boli Božský hrnčiar a Pán vecí stvorených zo seba.

Chnum bol na rôznych miestach Egypta dávaný do súvisu s inými božstvami. V Elefantíne, kde prevažovala jeho funkcia boha, ktorý sa stará o prameň Nílu, bol považovaný za manžela Satis, bohyne s rovnakou funkciou, a otca Anuket. V Her-wer bol dávaný do popredia jeho atribút stvoriteľa človeka, a preto bol Chnum považovaný za manžela Heket, bohyne zodpovednej za vdýchnutie života do stvorených bytostí. V Esne bol Chnum pre svoje spojenie s tvorením ľudského tela otcom Heka, zosobnenia mágie, a preto i manželom Menhit.

Chnum bol spočiatku jedným z najvýznamnejších bohov, ten, kto mal v moci nílske záplavy a teda život v povodí rieky, ale v priebehu storočí stratil túto funkciu v prospech Hapiho, nílskeho boha z mocnejších oblastí Egypta, a prevládol u neho jeho druhotný aspekt hrnčiara. Že Chnum bol v skorších dobách významným božstvom dokladá i jeho ašpirácia na boha-stvoriteľa. Niekedy v tejto funkcii býva stotožňovaný s Réom, či presnejšie s Réovým ba. Pretože slovo ba má zároveň v egyptčine význam baran, bol Chnum zobrazovaný s baraními rohmi. Jeho vlastné meno, Chnum, značí „staviteľ“, čo odkazuje na jeho rolu hrnčiara.

Chnum bol zobrazovaný ako muž s hlavou barana usadený za hrnčiarskym kruhom s jeho najnovším výtvorom – dieťaťom – postavenom na kruhu. Niekedy sa objavuje aj v svojej staršej forme, ako vodný boh držiaci džbán, z ktorého vyteká prameň vody. Niekedy je zobrazovaný súčasne s ďalšími božstvami predstavujúcimi živly – Gebom (zem), Šovom (vzduch) a Usireom (smrť). Podľa niektorých práve táto štvorica inšpirovala Ezechiela v jeho videní, keďže Chnum mal hlavu barana, Šov sa niekedy zobrazoval s hlavou leva, Usire ako človek a Geb ako hus.

Chnumov kult sa sústredil v dvoch mestách ležiacich na brehoch Nílu – Elefantíne a Esne. Obe tieto mestá mu boli zasvätené. V Elefantíne bol uctievaný spolu so Satis a Anukis ako strážca nílskeho prameňa. Chnumovo meno sa objavuje aj v mene slávneho faraóna Chufua, staviteľa Veľkej pyramídy, ktoré znelo celé Chnum-chufuj (Chnum je mojim ochrancom). Pre svoju funkciu boha-živiteľa spojeného s úrodnosťou Egypta bol Chnum uctievaný v niektorých polokresťanských sektách v 2. a 3. storočí po Kr.

## Iné projekty

Kategória:Egyptskí bohovia
Kategória:Bohovia stvoritelia
Kategória:Bohovia vôd, morí a riek
Licko-senjská župa

**Licko-senjská župa** () je župa na severe Dalmácie v Chorvátsku. Jej hlavné mesto je Gospić.

## Charakter župy
Župa hraničí na juhu zo Zadarskou župou, na východe s Bosnou a Hercegovinou, na severe s Karloveckou župou a zo župou Prímorsko-gorskokotarskou. Na západe je morské pobrežie. K župe patria aj niektoré ostrovy, napr. severná časť Pagu. Vo vnútrozemí sa nachádzajú veľmi známe národné parky, a pohorie Velebit. Licko-senjská župa patrí k tým najväčším v krajine, zároveň ale tiež k tým najchudobnejším a najmenej osídleným. 86 % obyvateľov sú Chorváti a 11 % Srbi. Práve oni tu za vojny v 90. rokoch bojovali proti Chorvátom, podporovala ich aj vtedajšia z Belehradu riadená Juhoslovanská ľudová armáda.

## Významné mestá
* Gospić (hlavné mesto)
* Novalja
* Otočac
* Senj

## Iné projekty

Kategória:Župy v Chorvátsku
Čertovica (potok)

**Čertovica** je potok v hornom Liptove, v južnej časti okresu Liptovský Mikuláš. Je to pravostranný prítok Boce, meria 2,6 km a je tokom IV. rádu. 

## Prameň
Pramení južne od obce Vyšná Boca na severoseverovýchodnom svahu Čertovej svadby (1 463,0 m n. m.) v nadmorskej výške približne 1 210 m n. m. 

## Opis toku
Tečie v Nízkych Tatrách, pričom tok Čertovice je súčasťou hranice medzi podcelkami Ďumbierske Tatry na ľavom a Kráľovohoľské Tatry na pravom brehu. Od prameňa tečie najprv severozápadným smerom, východne od sedla Čertovica (1 238 m n. m.) sa stáča ďalej pokračuje viac-menej severoseverovýchodným smerom. Na strednom toku priberá prítok (1 009,2 m n. m.; 1,6 km) zo severovýchodného svahu Čertovej svadby a preteká intravilánom obce Vyšná Boca. Priamo v strede obce ústi v nadmorskej výške cca 960 m n. m. do Boce.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Nízkych Tatrách
Kategória:Vodné toky v okrese Liptovský Mikuláš
Chopcovica

**Chopcovica** je potok v hornom Liptove, v južnej časti okresu Liptovský Mikuláš. Je to ľavostranný prítok Boce, meria 3,4 km a je tokom IV. rádu.

## Prameň
Tečie v Nízkych Tatrách, pramení v podcelku Ďumbierske Tatry na východo-severovýchodnom svahu Rovnej hole (1 722,9 m n. m.) v nadmorskej výške približne 1 480 m n. m. 

## Opis toku
Na hornom toku tečie severovýchodným smerom, pričom sa na krátkom úseku stráca v podzemí, následne sa oblúkom stáča na východ a sprava priberá prítok (1,3 km) pretekajúci Kráľovskou dolinou. Ďalej pokračuje opäť prechodne severovýchodným smerom, zľava priberá prítok spod Sedla Črchľa a oblúkom sa stáča smerom na východojuhovýchod. Zľava ďalej priberá prítok (900,4 m n. m.) z južného svahu Červenej (1 202,0 m n. m.), podteká cestu I. triedy č. 72 a preteká intravilánom obce Nižná Boca. Priamo v obci ústi v nadmorskej výške cca 835 m n. m. do Boce. 

V pramennej oblasti tečie na krátkom úseku na území NAPANT-u, následne pokračuje po jeho hranici. Na dolnom toku preteká oblasťou horských lúk s početnými drevenými senníkmi.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v okrese Liptovský Mikuláš
Darwin (sopka)

**Darwin**, pomenovaný po britskom prírodovedcovi Charlesovi Darwinovi, je v súčasnosti neaktívny štítový vulkán nachádzajúci sa v severnej časti ostrova Isabela, ktorý patrí do súostrovia Galapágy. Sopka je ukončená kalderou s priemerom 5&nbsp;km, ktorej dno je pokryté mladými lávovými prúdmi. Ďalšie mlado vyzerajúce lávové prúdy a dve tufové kopy sa nachádzajú na svahoch sopky. Na západnej a východnej strane siahajú prúdy až k pobrežiu. Erupcia Darwina nebola nikdy priamo pozorovaná, jej vek je odvodený na základe analýz spomínaných lávových prúdov.

## Externé odkazy
* www.volcano.si.edu - štítová sopka Darwin na Global Volcanism Program  

Kategória:Sopky Galapág
Kategória:Štítové vulkány
Fišiarsky potok

**Fišiarsky potok** je krátky potok v hornom Liptove, v južnej časti okresu Liptovský Mikuláš. Je to pravostranný prítok Boce, meria 1,4 km a je tokom IV. rádu.

## Prameň
Tečie v Nízkych Tatrách, pramení v západnej časti podcelku Kráľovohoľské Tatry na západnom svahu Špíglového (1 280,7 m n. m.) v nadmorskej výške približne 1 080 m n. m., východne od obce Nižná Boca. 

## Opis toku
Najprv tečie severozápadným smerom a sprava priberá krátky prítok z južného svahu Oleškovej (1 166,6 m n. m.). Následne pokračuje východným smerom a severne od obce Nižná Boca sa v nadmorskej výške cca 768 m n. m. vlieva do Boce.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Medzimurská župa

**Medzimurská župa** () je najsevernejšia župa v Chorvátsku. Jej hlavným mestom je Čakovec. Historicky a geograficky zodpovedá územiu známemu ako **Medzimurie** ().

## Charakter župy
Medzimurská župa patrí k tým menším chorvátskym župám. Jej hranicu tvorí na severe rieka Mura a tiež Maďarsko, na juhu rieka Dráva a na západe Slovinsko. Jej územie je preto nížinné, z dopravného hľadiska veľmi významné. Vedú tadiaľ železničné trate, ale aj cesty zo Slovinska do Maďarska a z Chorvátska do Maďarska. Hlavné mesto je dôležitou križovatkou medzi týmito ťahmi. Obyvatelia sú Chorváti, vďaka blízkosti s Maďarskom tu ale žije aj maďarská menšina.

## Významné mestá
* Čakovec (hlavné)

## Iné projekty

Kategória:Župy v Chorvátsku
Grúňový potok (prítok Boce)

**Grúňový potok** je potok v hornom Liptove, v južnej časti okresu Liptovský Mikuláš. Je to pravostranný prítok Boce, má dĺžku 3,1 km a je tokom IV. rádu.

## Prameň
Tečie v Nízkych Tatrách, pramení v podcelku Kráľovohoľské Tatry na severovýchodnom svahu Jánovho grúňa (1 387,5 m n. m.) v nadmorskej výške približne 1 230 m n. m. 

## Opis toku
Od prameňa tečie sprvu západoseverozápadným smerom, sprava priberá krátky prítok z poľany Ramža a prechodne sa stáča na severoseverozápad. Z pravej strany priberá následne prítok (1,4 km) z juhovýchodného svahu Fišiarky (1 478,4 m n. m.), ďalej preteká dolinou Podvrch a na krátkom úseku tečie na západ. Zľava potom priberá prítok (1,1 km) spod Bacúšskeho sedla (1 319 m n. m.) a ďalej už tečie severozápadným smerom. Z pravej strany ešte priberá prítok zo západného svahu Fišiarky a preteká intravilánom obce Vyšná Boca. Severovýchodne od miestneho kostola sa v nadmorskej výške cca 949 m n. m. vlieva do Boce.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Chorupniansky potok

**Chorupniansky potok** je potok v hornom Liptove, v južnej časti okresu Liptovský Mikuláš. Je to ľavostranný prítok Malužinej, meria  a je tokom V. rádu. Preteká východnou časťou NAPANT-u cez Chorupniansku dolinu.

## Prameň
Tečie v Nízkych Tatrách, v podcelku Kráľovohoľské Tatry, pramení na východo-juhovýchodnom svahu Fišiarky () v nadmorskej výške približne  

## Opis toku
Od prameňa najprv tečie smerom na juhojuhovýchod, následne na východo-severovýchod, sprava priberá občasný prítok z juhozápadného svahu Vrbovice () a pokračuje na sever. Ďalej priberá pravostranný prítok zo severného svahu Vrbovice, potom vytvára oblúk vypnutý na východ a tečie v blízkosti horárne Chorupné na ľavom brehu. Vzápätí priberá ľavostranný prítok zo Suchej doliny, následne z tej istej strany aj prítok z južného svahu Špíglového () a krátky prítok z východného svahu Špíglového. Napokon sa stáča na severovýchod a v strednej časti Malužinskej doliny, na katastrálnom území obce Malužiná a južne od horárne Predné, ústi v nadmorskej výške cca  do Malužinej.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Osijecko-baranjská župa

**Osijecko-baranjská župa** () je jedna z oblastí Chorvátska vo Východnej Slavónsku. Jej správnym strediskom je Osijek.

## Charakter župy
Župa zaberá severnú časť Východného Slavónska, hraničí na severe s Maďarskom a na juhu zo štyrmi ďalšími chorvátskymi župami. Jej územie je nížinné, veľmi poľnohospodársky využívané; iba južným smerom sa mierne zdvíha a v jej východnej časti, pri brehu Dunaja, sú bažiny. Hlavnou a najvýznamnejšou riekou, okrem už spomenutého Dunaja je tu Dráva, ktorá tiež preteká hlavným mestom Osijekom. Ekonomicky je táto oblasť stále veľmi slabá, vzhľadom na to že sa stále ešte spamätáva z občianskej vojny v Juhoslávii a z na ňu nadväzujúcich konfliktov. Veľa domov je stále ešte zničených, pôsobí tu ale našťastie medzinárodná pomoc. Obyvatelia sú prevažne Chorváti, Srbi boli počas ozbrojených stretov presídlení. Názov župy pochádza z názvu hlavného mesta Osijek a historickej časti Uhorska, Baranyji.

## Významné mestá
* Osijek (hlavné mesto)
* Beli Manastir
* Belišće
* Donji Miholjac
* Đakovo
* Našice
* Valpovo

## Iné projekty

Kategória:Župy v Chorvátsku
Kategória:Slavónsko
Hodruša (prítok Malužinej)

**Hodruša** je potok v hornom Liptove, v južnej časti okresu Liptovský Mikuláš. Je to pravostranný prítok Malužinej, meria  a je tokom V. rádu. Preteká územím NAPANT-u.

## Prameň
Tečie v Nízkych Tatrách, v podcelku Kráľovohoľské Tatry, pramení na západnom svahu Zadnej hole () v nadmorskej výške približne  

## Opis toku
Od prameňa tečie najprv smerom na sever, esovito sa ohýba, sprava priberá prítok zo severného svahu Zadnej hole a prechodne tečie severozápadným smerom. Následne sa stáča na sever, preteká rovnomennou dolinou a v jej hornej časti postupne priberá niekoľko prítokov: najprv sprava spod Sedla pod Veľkým bokom (), potom zľava z juhovýchodného svahu Domárky () a tiež pravostranný z južného svahu Veľkého boku (). V strednej časti doliny pokračuje severozápadným smerom, sprava priberá prítok zo západného svahu Veľkého boku, zľava prítok zo severného svahu Domárky a na krátkom úseku tečie na sever. Potom preteká popri horárni Škarkétka na pravom brehu, pri ktorej priberá pravostranný prítok zo severoseverozápadného svahu Malého boku () a v dolnej časti doliny potom tečie západo-severozápadným smerom. Sprava následne priberá prítok z južného svahu Pukanca (), zľava dva krátke prítoky z lokality Široká, opäť sprava prítok z juhojuhozápadného svahu Doliniek () a napokon zľava ďalší krátky prítok z lokality Široká. Potom už pokračuje k ústiu západným smerom, tečie popri horárni Predné na ľavom brehu a neďaleko nej, juhovýchodne od obce Malužiná, ústi v nadmorskej výške cca  do potoka Malužiná.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Petrovec

**Petrovec** alebo v Srbsku aj **Báčsky Petrovec** môže byť:
*obec (opština) v Srbsku, pozri Petrovec (obec)
*časť tejto obce, mesto, pozri Petrovec (mesto)